laion/Wikipedia-Exotic huggingface dataset:
גופה

גופה היא גוף מת שהיה שייך ליצור חי. לאחר המוות, כשמערכות הגוף אינן פועלות, מתחילה הגופה להיאכל על ידי חרקים וחיידקים מסוימים, המביאים למצב של ריקבון גופה. כול מקרה מוות מחוץ לכותלי בית החולים תחקר על ידי המשטרה, במקרי מוות חשודים, הנחקרים על ידי המשטרה, נבדקות הגופות המתות, בהכילן לעיתים ראיות. גם ריקבון הגופה מספק ראיות. לעיתים נדרש לבצע תהליך של זיהוי גופות. גופות משמשות בלימודי רפואה ללימודי אנטומיה ולתרגול ניתוח. יש התורמים את גופתם למטרה זו. בנוסף, ניתן להשתמש באיברי הגופה לשם השתלתם באדם חי שאיבריו אינם מתפקדים. יש התורמים את גופתם למטרה זו. גופה של בעל חיים קרויה נבלה. מילה זו משמשת גם לתיאור מבזה של גופת אדם (למשל: ”וְנָתַתִּי אוֹתָם בְּיַד אֹיְבֵיהֶם וּבְיַד מְבַקְשֵׁי נַפְשָׁם וְהָיְתָה נִבְלָתָם לְמַאֲכָל לְעוֹף הַשָּׁמַיִם וּלְבֶהֱמַת הָאָרֶץ” (ספר ירמיהו, פרק ל"ד, פסוק כ') בדתות מסוימות נחשבת הגופה לביתה לשעבר של הנשמה – הנשמה היא האדם, מחשבותיו ואופיו, והגוף הוא הבית שבו היא גדלה ומתפתחת. על-פי המצרים העתיקים, החיים ממשיכים גם בגוף "מת" – רק אם הוא נשאר שלם. מכאן הגיע מנהג החניטה היוצרת מומיות. בתרבויות אחרות נהוג לקבור את הגופה (בטקס מיוחד), לשמירה על כבוד המת וכחלק מהמסורת. ביהדות, למשל, נהוג לקבור את הגופה המתה עמוק באדמה, על פי הפסוק התנכ"י: "מעפר באת ואל עפר תשוב", שכן האמונה היא שהאדם נוצר מהאדמה. גופות אנושיות נחשבות לדבר קדוש, ולכן הקבורה שומרת על קדושה זו – גופת האדם מורחקת מעיני קרוביו ונמנעת האפשרות שבעלי-חיים יאכלו אותה. דרך נוספת לטיפול בגופה היא שריפתה. בטיבט הייתה נהוגה קבורת שמים. ערך מורחב – עולמות הגוף עולמות גוף הן תערוכות נודדות המציגות לציבור גופות אדם. במדינת ישראל התקיימה תערוכת גופות במתחם התחנה בתל אביב בחודשים מאי עד אוקטובר 2012. בתצוגה היו כ-20 גופות אדם שלמות, ועוד כ-200 חלקי גוף שונים של מתים (ככל הנראה מסין), שעברו שימור ועיבוד בשיטת פלסטיזציה. על פי המארגנים, התערוכה מיועדת לחינוך מדעי על האנטומיה של גוף האדם, ועל מצבי מחלה שבין השאר נובעים מהתנהגות בלתי נאותה מבחינה בריאותית במהלך החיים. היא מיועדת לכל הגילאים, כולל לתלמידי בתי ספר. ב-23 בספטמבר 2012, נתן בית המשפט העליון פסק דין בהסכמה, המורה לסגור את התערוכה לא יאוחר מ-20 ימים לאחר פסק הדין, תוך שהוא מפנה למחוקק קריאה לקביעת הסדר בנידון. לפני שבובות מבחן ריסוק היו קיימות, היו משתמשים בגופות על מנת לבדוק את יציבות הרכב, ועזרו בעבר לבדוק בטיחות של כלי רכב מחגורות בטיחות ועד לכדור מתנפח עד לכריות אוויר. לפי מאמר של פרופסור אלברט קינג, הניסויים בגופות ששדרגו את בטיחותם של כלי הרכב, הצילו כ-143,000 איש מפציעות קלות עד קשות וכ-4,250 ממוות. אקונומיסט, רגולציה // למכירה: גופה במצב טוב, באתר TheMarker‏, 26 במרץ 2014 שימוש בגופות אדם לאחר המוות - חוזר משרד הבריאות – ויקירפואה, באתר www.wikirefua.org.il Albert I. King, David C. Viano, Nicholas Mizeres, John D. States, Humanitarian Benefits of Cadaver Research on Injury Prevention, The Journal of Trauma: Injury, Infection, and Critical Care 38, 1995-04, עמ' 564–569 doi: 10.1097/00005373-199504000-00016 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
תל עדשים

תֵּל עֲדָשִׁים הוא מושב עובדים בעמק יזרעאל, 5 ק"מ צפונית לעפולה, בתחום השיפוט של המועצה האזורית עמק יזרעאל. היישוב נקרא על שם תל עדס, יישוב ערבי ששכן בקרבת מקום. היישוב הוקם בשנת 1913 כהתיישבות של חברי ארגון השומר. בשנת 1917 התפלג היישוב ונותרו בו משפחות בודדות לצורך שמירה. בשנת 1923 הגיעו למקום 40 משפחות חדשות והוא הפך למושב עובדים. המשפחות החדשות היו ברובן יוצאות רוסיה ופולין, שהתארגנו במושבות הוותיקות זכרון יעקב ופתח תקווה. בתחילת דרכו כ"תל עדשים" הוקם המושב כהתיישבות שיתופית, כאשר החקלאות משותפת תחת אגודה בשם "אלומה", בעוד מספר מצומצם של תושבים נמנים עם ה"בודדים" אשר העדיפו לעבד לבד. מדי פעם סבל המושב מפעולות של גנבה וחבלה שיצאו מהכפר אכסאל, אך מנגד התקיימו קשרים עם אנשי אכסאל ותושבי תל עדשים רכשו מהם זבל לשדות. בתחילת המרד הערבי הגדול הוצתה ערימת החציר של תל עדשים על ידי מציתים מאכסאל ובעקבות זאת הוטל קנס קיבוצי על הכפר. כיום מתגוררות בתל עדשים 200 משפחות ויש בו שכונת הרחבה קהילתית, שתושביה שותפים לחיי הקהילה אולם אינם חברים באגודה החקלאית. עם תושביו המפורסמים נמנה בעבר הרמטכ"ל והשר לשעבר רפאל איתן (רפול), בן המושב הקבור בו, וח"כ יגאל כהן שנולד בו. בקרבת המושב נמצאת המכללה האקדמית עמק יזרעאל, ורבים מתלמידיה מתגוררים בו. ילדי תל עדשים מתחנכים בגני היישוב. עם הגיעם לגיל בית הספר הם משוייכים לבית הספר היסודי בקיבוץ גניגר. בית הספר התיכון האזורי, עמקים תבור, הוא בית הספר התיכון אליו משוייכים התלמידים. בתל עדשים יש בית כנסת, מבין הראשונים בעמק, שהוקם מ"חושות" בלבד. כרב היישוב משמש שליח חב"ד הרב רפאל שמשון הלוי לוינסון. בתאריך 18 באוקטובר 2011, נשרף כליל בית הכנסת הוותיק שביישוב, שעמד על תילו מאז 1923. הסיבה היא, ככל הנראה, קצר חשמלי. ירחמיאל צימבל שבתאי גל-און, חופן עדשים, 2007 תל עדשים באתר הרשות לפיתוח הגליל תל עדשים, באתר תנועת העבודה הישראלית עופר אדרת, תל עדשים עומד לחגוג 100, אולם יש הטוענים שהמושב בן 90 בלבד, באתר הארץ, 25 בספטמבר 2013 אלי אלון, סיפורו של מקום:בית העלמין תל עדשים, באתר News1 מחלקה ראשונה, 15 באוקטובר 2015 קרקעות בעמק יזרעאל ע”י מרחביה, 1922, מפה ובה שטחי תל עדס, מתוך אתר החינוך של הספרייה הלאומית תמונות מאוסף מושב תל עדשים מתוך האוספים הדיגיטליים של ספריית יונס וסוראיה נזריאן, אוניברסיטת חיפה תל עדשים (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מפה 'קרקעות בעמק יזרעאל' בהוצאת חברת הכשרת היישוב, 1922 עם סימון אזור 'תל עדס', באתר הספרייה הלאומית, אוסף המפות על שם ערן לאור ראו למשל: מהמתרחש בארץ, נאחזים בקרנות המזבח, דבר, 20 בספטמבר 1929, בעמק, גנבה שנגלתה, דבר, 13 בספטמבר 1934 תל עדשים, דבר, 1 באוגוסט 1928 משפט מציתי החציר בתל עדשים, דבר, 29 באפריל 1936 עונש קיבוצי על כפר כסלות, דבר, 4 במאי 1936
ג'וסט

ג'וסט (באנגלית: Joost, ובשם הקודם פרויקט ונציה) הוא שמו של מיזם שבמקור נועד לפתח תוכנה אינטראקטיבית להפצת שידורי טלוויזיה ותכני וידאו ברשת האינטרנט בטכנולוגיית P2P. התוכנה נכתבה על ידי ניקלס זנסטרום וג'נוס פריס, יוצרי קאזה וסקייפ. בהמשך, תכנים במסגרת המיזם הועברו מתוך אתר אינטרנט בלבד והופסק פיתוח התוכנה להעברתם. אוקטובר 2006 - פרויקט ונציה הוכרז רשמית דצמבר 2006 - גרסת הבטא הראשונה של ג'וסט מופצת 16 בינואר 2007 - השם הרשמי, ג'וסט (Joost) מוכרז באופן רשמי 17 בפברואר 2007 - גרסת הבטא למקינטוש של ג'וסט מופצת 17 בדצמבר 2008 - החברה מודיעה ללקוחותיה שהיא משנה את צורת הפעילות של המיזם ועוברת להעביר תכנים טלוויזיוניים מתוך אתר האינטרנט של החברה. יומיים לאחר מכן פסקה לפעול התוכנה ששימשה עד אז להעברת תוכני הווידאו. 30 באפריל 2012 - החברה מודיעה שהיא משעה את הפעילות באתר, לצורך בחינה-מחדש של השירות שסופק ב-Joost.com. האתר חדל מלפעול. זוהי ההודעה המופיעה מאז באתר החברה: "Thanks for your support and interest in Joost.com. We are re-evaluating the Joost.com purpose and services. For the near-term we have decided to suspend the site to allow for a full re-evaluation. Thanks again." אתר האינטרנט הרשמי של ג'וסט (באנגלית) Joost.com - אתר האינטרנט של החברה ג'וסט, באתר אנציקלופדיה בריטניקה (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מסור (פירושונים)

האם התכוונתם ל... מסור – כלי אשר באמצעותו חותכים עץ וחומרים אחרים. המסור – (באנגלית: Saw) הוא סרט אימה שיצא לאקרנים בשנת 2004. מסור מוזיקלי – כלי נגינה. מסור (או "מוֹסֵר") - כינוי ליהודי שגורם ליהודי אחר להמסר בידי גורם בעל כוח, לרוב גוי מסר מצור (פירושונים)
האנציקלופדיה האינטרנטית לפילוסופיה

האנציקלופדיה האינטרנטית לפילוסופיה (באנגלית: Internet Encyclopedia of Philosophy‏, בראשי תיבות: IEP) היא אנציקלופדיה חופשית ומקוונת בנושאי פילוסופיה ופילוסופים שנוסדה על ידי ג'יימס פיסר בשנת 1995. העורכים כיום הם ג'יימס פיסר וברדלי דאודן. הצוות כולל גם מספר רב של עורכי משנה לתחומים מסוימים כמו גם מתנדבים. הגם שאיכותה גבוהה, האנציקלופדיה בדרך כלל קריאה ובסיסית יותר מהאנציקלופדיה לפילוסופיה של סטנפורד. ה-IEP היא ארגון ללא מטרות רווח שאינו מקבל מימון. האנציקלופדיה עצמה מוחזקת על אתר אוניברסיטת טנסי שבמרטין. הצהרת הכוונות של ה-IEP היא כדלהלן: האנציקלופדיה האינטרנטית לפילוסופיה נוסדה בשנת 1995 לצורת מתן מידע מפורט ומלומד על נושאים ופילוסופים בכל תחומי הפילוסופיה. ה-IEP הוא ארגון ללא מטרות רווח וזמין לכל משתמשי האינטרנט ברחבי העולם. הצוות הנוכחי של 25 עורכים וכ-200 כותבים בעלי תואר דוקטור ומרצים במכללות ובאוניברסיטאות ברחבי העולם, בעיקר מארצות הברית, בריטניה ואוסטרליה. תהליך הגשה וסקירה של כתבות זהה לזה של כתבי עת לפילוסופיה, ספרים וספרי עזר. המחברים הם מומחים בתחומים בהם הם כותבים, ולעיתים קרובות הם מובילים בתחומם. במילים אחרות, ה-IEP היא אנציקלופדיה המנסה לספק לקהל קוראים רחב ככל הניתן מאמרים פילוסופיים בחינם תוך שמירה על איכות אקדמית גבוהה. על פי ה-IEP, איכותם של מאמריה היא "באותה הרמה כשל אנציקלופדיות הפילוסופיה מרובות הכרכים הטובות ביותר הזמינות בדפוס." דבר זה מושג בעיקר על ידי גיוס תורמים בעלי הסמכוֹת ותוך שימוש בתהליך ביקורת עמיתים "קפדני העומד בסטנדרטים אקדמיים גבוהים." האנציקלופדיה עושה שימוש בהליך הסגור והמסורתי לקבלת מאמרים חדשים לפרסום ושיפוטם (בדומה לזה של האנציקלופדיה לפילוסופיה של סטנפורד), אך לפרקים בוחרת ללקט חומרים כתובים ממקורות הנמצאים ברשות הציבור כדי למלא באופן זמני את החסר בנושא מסוים, עד שייכתב עבורו מאמר אקדמי. אתר האינטרנט הרשמי של האנציקלופדיה האינטרנטית לפילוסופיה (באנגלית) האנציקלופדיה האינטרנטית לפילוסופיה, ברשת החברתית פייסבוק האנציקלופדיה האינטרנטית לפילוסופיה, ברשת החברתית אקס (טוויטר) באנגלית: The Internet Encyclopedia of Philosophy was founded in 1995 for the purpose of providing detailed, scholarly information on key topics and philosophers in all areas of philosophy. The IEP is free of charge and available to all internet users world wide. The present staff of 25 editors and approximately 200 authors hold doctorate degrees and are professors at colleges and universities around the world, most notably from the United States, Great Britain, and Australia. The submission and review process of articles is the same as that with printed philosophy journals, books and reference works. The authors are specialists in the areas in which they write, and are frequently leading authorities. ‏"About the IEP"‏, Internet Encyclopedia of Philosophy.
תנועה מחזורית

במכניקה, תנועה מחזורית היא תנועה שבה מיקומו של גוף ביחס לראשית הוא פונקציה מחזורית של הזמן. משמע, מדי זמן קבוע הנקרא זמן המחזור, הגוף חוזר לאותה נקודה במסלול תנועתו. במובנים מתמטיים, תכונת המחזוריות מוגדרת כך:   r → ( t ) = r → ( t + T ) {\displaystyle \ {\vec {r}}(t)={\vec {r}}(t+T)} כאשר   r → ( t ) {\displaystyle \ {\vec {r}}(t)} הוא וקטור העתק החלקיק ביחס לראשית הצירים בכל זמן t, והגודל T הוא זמן המחזור. זמן המחזור מגדיר את הגודל הנקרא תדירות התנועה. דוגמאות נפוצות לתנועה מחזורית הן מתנד הרמוני, תנועה מעגלית קצובה ומטוטלת פיזיקלית. כל תנועה המקיימת תנאי זה היא תנועה מחזורית במרחב, המקיימת מספר תכונות המשותפות לכל סוגי התנועה המחזורית. בכל תנועה מחזורית, כל הגדלים שהם נגזרות המיקום לפי הזמן (כמו המהירות והתאוצה) הם בעצמם מחזוריים, ובאותו זמן מחזור T של המיקום   r → ( t ) {\displaystyle \ {\vec {r}}(t)} .   v → ( t ) = v → ( t + T ) {\displaystyle \ {\vec {v}}(t)={\vec {v}}(t+T)}   a → ( t ) = a → ( t + T ) {\displaystyle \ {\vec {a}}(t)={\vec {a}}(t+T)} תנועה מחזורית מאופיינת בתדר f=1/T, ולכן התמרת פורייה שלה תתן גרף עם עוצמה גבוהה בתדר זה. ההעתק הכולל של הגוף במהלך מחזור שלם הוא אפס, אבל הדרך שהגוף עובר מדי מחזור אינה אפס. עובדה זו מאפשרת ביצוע עבודה על ידי גוף הנע בתנועה מחזורית, עובדה המנוצלת בכל סוג של מנוע או מכונה הפועלת במעגל סגור, וחוזרת למצבה בסיום הפעולה. דוגמה טיפוסית לכך היא הבוכנה במנוע בערה פנימית, הנעה תנועה מחזורית תחת כוח מאלץ של לחץ הגז בצילינדר, ואת תנועתה ניתן לתרגם לעבודה. בטבע קיים מספר רב של דוגמאות לתנועות מחזוריות סיבובו של כדור הארץ סביב צירו הוא מחזורי בקירוב טוב, עם זמן מחזור של יממה אחת. כדור הארץ מקיף את השמש במחזוריות של בערך 365 ימים. השמש מקיפה את מרכז גלקסיית שביל החלב באופן מחזורי, אחת ל-250 מיליון שנים. במקרים רבים בעולם הטבע, גופים מבצעים תנועה שיכלה להיות מחזורית (על מסילה או תחת כוח מחזיר) אך בתוספת כוח מרסן כגון חיכוך וללא כוח מאלץ חיצוני. במקרים כאלו, גופים יבצעו תנועה שהיא איננה מחזורית, כלומר תנועה שאורך המסלול שלה ידעך לאפס בזמן ארוך מספיק, ולא מקיימת את התנאי המתמטי של תנועה מחזורית. עם זאת, במידה שזמן הריסון (הזמן בו משרעת התנודה יורדת ל 0.67 מערכה המקורי) גדול בהרבה ביחס לזמן המחזור T, השינוי היחסי באורך המסלול בין מחזורים עוקבים יהיה קטן, וניתן להתייחס לתנועה כזו כמחזורית כל עוד מסתכלים למשך פרקי זמן הקטנים משמעותית מזמן הריסון. מקרה נפוץ אחר של תנועה כמעט-מחזורית הוא תנועה מחזורית תחת הפרעות אקראיות וחלשות. דוגמה טובה לכך היא תנועתו של כדור הארץ סביב השמש- כל שנה ההפרעה הכבידתית שיוצרים גופים אחרים במערכת השמש גורמת לסטיות קטנות במסלול כדור הארץ, ובהתאם לסטיות קטנות באורך השנה. עם זאת, מאחר שמדובר בהפרעה אקראיות וחלשות, ניתן לומר שכדור הארץ מבצע תנועה מחזורית עם זמן מחזור של 365 ימים פלוס מינוס כמה שניות, כאשר אי הוודאות נובעת גם מההפרעה האקראית הזו.
חאשי

חאש (בארמנית: Խաշ; בגאורגית: ხაში; באזרית: Xaş) הוא מרק מרגלי פרה או ממעי פרה, המתבשל במשך לילה שלם על אש נמוכה. המרק נפוץ מאוד בארמניה ובגאורגיה. את החאש נהוג לשתות מוקדם בבוקר יחד עם כוסית קטנה של וודקה, שעל פי האמונה מבטלת את השפעת המרק הכבד. המרכיבים העיקריים במרק הם חלקי הבשר, אליהם מוסיפים בזמן הבישול מלח, פלפל שחור, ותבלינים נוספים לפי הטעם. כמו כן נהוג להוסיף מעט חלב. לאחר שהמרק מוכן מוסיפים לפי הטעם: מלח, שום כתוש ופלפל אדום חתוך דק. המטבח הגאורגי מרק קיבה מדיה וקבצים בנושא חאשי בוויקישיתוף אופן ההכנה (ברוסית)
חנגי

חֶנַגי (בגאורגית: ხენაგი) הוא מאכל גאורגי, שמרכיביו הם טפלי עוף (קורקבנים, לבבות, גרונות) ואגוזי מלך טחונים. המטבח הגאורגי מתכון לחנגי ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
גזלן

האם התכוונתם ל... גזל (משפט עברי) – מצוות אל תעשה בהלכה היהודית גזלן – כינוי סלנג למוכר במזנון נייד גוזלן
אני, קלאודיוס

אני, קלאודיוס (באנגלית: I, Claudius) הוא רומן היסטורי וסדרת טלוויזיה בריטית (שנוצרה בעקבותיו) על חיי הקיסר הרומי קלאודיוס וסביבתו הקרובה. "אני, קלאודיוס" (1934) ו"קלאודיוס האל" (1935) מאת רוברט גרייבס הם ספרים הכתובים בגוף ראשון, כאילו היו אוטוביוגרפיה של קלאודיוס אשר נתגלתה לא מכבר. גרייבס, שהיה בעל השכלה קלאסית רחבה, יצר תמונה אמינה של החיים ברומא ובמושבותיה בסביבות תחילת האלף הראשון לספירה, וכמעט כל המעשים המתוארים בספר מסתמכים על אחד המקורות העתיקים - בעיקר טקיטוס, סווטוניוס ודיו קסיוס. על מנת ליצור אחדות עלילתית הוסיף גרייבס פרטים שאינם מופיעים במקורות עתיקים - כך למשל מעשי רצח שבמקורות עתיקים מופיעים לכל היותר כחשדות, הופכים אצלו לוודאיים, ולפעמים נוסף להם גם מניע שאין לו אסמכתה קדומה. אלמנט נוסף ובולט הוא כמה נבואות השלובות בספר ומשמשות לו כמנוע נרטיבי, אך גם הן אינן מסתמכות על מקורות קדומים. אף על פי שהגיבור והמספר ברומן הוא קלאודיוס, העלילה מתמקדת גם בקיסרים אוגוסטוס, טיבריוס וקליגולה, וכן באשתו השלישית של אוגוסטוס, ליוויה, המוצגת בספר כאישה מסוכנת, רצחנית וערמומית. הספר "אני, קלאודיוס" ראה אור בעברית פעמיים: בשנת תש"י בהוצאת מסדה (תרגום: נפתלי גולן) ובשנת 2010 בהוצאת ספרי עליית הגג וידיעות ספרים (תרגום: אביעד שטיר). ערך מורחב – אני, קלאודיוס (סדרת טלוויזיה) בשנת 1976 הפך ה-BBC את שני הספרים לסדרה בת שלושה עשר פרקים בשם "אני, קלאודיוס", שבה השתתפו כמה מן הגדולים בשחקני התיאטרון והטלוויזיה בבריטניה. דרק ג'קובי גילם את קלאודיוס. קלאודיוס על פי הספר והסדרה היה אדם נבון, אשר השתמש בפגמיו הגופניים על מנת לשרוד בזמנים קשים ואשר עלה לשלטון כנגד רצונו, כאשר כל רצונו היה להשיב לחיים את הרפובליקה שכמעט גוועה. אלי אשד, הקיסר ההיסטוריון :סדרת "אני קלאודיוס" יצחק נוי, הרקב מתפשט בתפוח, באתר הארץ, 25 באוגוסט 2010 אני, קלאודיוס, באתר OCLC (באנגלית) אני, קלאודיוס, באתר אנציקלופדיה בריטניקה (באנגלית) HistoryInFilm.com: The Leading History In Film Site on the Net
פרייה

האם התכוונתם ל... פָּרִייָה - רפת של פרי הזרעה פרייה ורבייה – הראשונה בתרי"ג מצוות פריה – אלה במיתולוגיה הנורדית פרייה – שמה היווני של ממלכת פריגיה הקדומה, ששכנה במרכז אסיה הקטנה פראיה – אזור שליטה רומאי בעבר הירדן המזרחי פראיה – עיר הבירה של כף ורדה פורייה (פירושונים) פריון (פירושונים) פוריה (פירושונים)
קרלוס סלים

קרלוס סלים חילו (בספרדית: Carlos Slim Helú; נולד ב-28 בינואר 1940) הוא איש עסקים מקסיקני ממוצא לבנוני. סלים דורג כאדם השני בעושרו בעולם אחרי ביל גייטס עד שנת 2015. רוב עסקיו הן חברות בתחום התקשורת, קרלוס סלים נולד ב-1940 במקסיקו כצעיר בששת ילדיהם של המרוני ג'וליאן (יוסף) סלים חדאד, שהיגר כנער מהעיירה ג'זין בלבנון, ושל לינדה חילו, אף היא בתם של מהגרים מלבנון. לאחר סיום לימודי הנדסה ב-1961 נישא קרלוס לסומאיה דומיט (Soumaya Domit). בתחילת שנת 2016 הונו הוערך בכ-50 מיליארד דולר. לאחר מות אשתו ואחרי ניתוח לב שעבר, העביר את התפעול השוטף של עסקיו לידי שלושת בניו, קרלוס הבן, מרקו אנטוניו, ופטריק. קרלוס סלים הוא הבעלים של: חברת התקשורת המקסיקנית הענקית טלפונוס דה מחיקו - טלמקס (Telmex) המפעילה כ-90% מקווי הטלפון במדינה. חברות התקשורת הסלולרית Telcel המפעילה כ-80% מהקווים הסלולריים. אמריקה מוביל (América Móvil) חברת הסלולר הגדולה ביותר הפועלת במרכז ודרום אמריקה (כ-100 מיליון מנויים). גרופו קארסו - קונצרן העוסק בתחומי כרייה, בנייה, תעשייה, תחבורה, ומכירה בקמעונות. החברה מחזיקה גם באחוזים מקבוצות הכדורגל ריאל אוביידו הספרדית, ופצ'וקה ולאון המקסיקניות. גרופו פיננסיירו אינבורסה - קונצרן העוסק בבנקאות, ביטוח וביטוח פנסיוני. מוזיאון סומאיה - מוזיאון אומנות במקסיקו סיטי. שמוצגים בה 66 אלף פרטים וביניהם אוסף גדול של פסלים של אוגוסט רודן. וזאת בנוסף לעסקים והשקעות אחרים. סך עסקיו מהווים למעלה ממחצית שווי שוק המניות במקסיקו ותורמים כ-7% מהתמ"ג המקסיקני. בשנת 2013 פרסם המגזין "פורבס" את רשימת המיליארדרים השנתית שלו. קרלוס סלים נמצא בה במקום הראשון, עם הון המסתכם ב-72 מיליארד דולר. בשנים 2014 ו-2015 הוא דורג במקום השני, אחרי ביל גייטס. מוזיאון סומאיה מדיה וקבצים בנושא קרלוס סלים בוויקישיתוף אתר האינטרנט הרשמי של קרלוס סלים (באנגלית) איך קרלוס סלים הפך לאיש העשיר ביותר במקסיקו, פרופיל באתר ״טייקון״, 27 בספטמבר 2021 אלי לאון, פיסגת העושר, באתר ישראל היום, 22 ביוני 2012 topic/Carlos-Slim-Foundation קרלוס סלים, באתר אנציקלופדיה בריטניקה (באנגלית) Allentuck, Andrew (במרץ 2009). "Carlos Slim Helu". Trade by Numbers. globeinvestor.com. אורכב מ-המקור ב-2009-02-28. נבדק ב-31 בינואר 2017. {{cite news}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מנסרה (גאומטריה)

בגאומטריה, מנסרה היא פאון תלת-ממד שבסיסיו הם שני מצולעים חופפים ומצויים בשני מישורים מקבילים, ומקביליות מחברות את זוגות הצלעות בהתאמה. המצולעים המנוגדים נקראים בסיסי המנסרה, והמקביליות נקראות המעטפת שלה. המנסרה נקראת על-שם מספר הצלעות במצולעי הבסיס. למשל, אם הבסיסים מחומשים המנסרה נקראת מחומשת, ואם הבסיסים מתומנים המנסרה מתומנת. מנסרה ישרה היא כזו שבה התנאים השקולים הבאים מתקיימים: פאות המעטפת מאונכות לבסיסים; פאות המעטפת הן מלבנים; הישר המחבר את מרכזי הכובד של הבסיסים מאונך למישורים שבהם הם נמצאים. את הנפח של מנסרה אשר שטח בסיסה S וגובהה h אפשר לחשב לפי הנוסחה V = S ⋅ h {\displaystyle {\mathcal {V}}=S\cdot h} . כמה טיפוסים של מנסרות: מנסרה שבסיסה מקבילית נקראת "מקבילון". מנסרה שפאותיה מעוינים נקראת "מעוינון". מנסרה ישרה שבסיסה מלבני נקראת "תיבה". תיבה שכל פאותיה ריבועים נקראת "קובייה". זהו אחד מחמשת הפאונים המשוכללים. מנסרות שבסיסן משולש, נקראות "פריזמות", והן מרכיב חשוב במכשירים אופטיים. מנסרות שבסיסן מצולע משוכלל ופאותיהן ריבועים נקראות "מנסרות משוכללות". מנסרות משוכללות הן פאונים משוכללים למחצה. אנטי-מנסרה מנסרה (אופטיקה) מנסרה, באתר MathWorld (באנגלית)
ניצן (פירושונים)

האם התכוונתם ל... ניצן – גבעול שטרם התפתח ניצן (יישוב) – יישוב בחולות ניצנים גדוד ניצן – יחידה בחיל מודיעין השדה בצה"ל ניצן ב' – יישוב בחולות ניצנים שהתפתח כהרחבה ליישוב ניצן אגודת ניצן – עמותה לטיפול בבעלי ליקוי למידה ודיסלקסיה שדה ניצן מושב בחבל אשכול במערב הנגב הצפוני בית מעצר מג"ן-ניצן – מתקן כליאה של שירות בתי הסוהר ברמלה ניצן (רשת קשר) – רשת קשר של משטרת ישראל מקהלת "ניצן" אישים ששם משפחתם ניצן: איתמר ניצן – כדורגלן ישראלי המשחק בעמדת השוער גבי ניצן – סופר ועיתונאי ישראלי דורית ניצן – רופאת ילדים מומחית לגסטרואנטרולגיה, תזונת ילדים ובריאות הציבור. פרופסור באוניברסיטת בן-גוריון בנגב טל ניצן – משוררת ומתרגמת ישראלית יהודה ניצן – לוחם הפלמ"ח, היועץ הכספי לרמטכ"ל ומנכ"ל בנק המזרחי המאוחד מאיר ניצן – ראש עיריית ראשון לציון עמרי ניצן – במאי ישראלי שלמה ניצן – סופר עברי, מתרגם ועורך שלמה ניצן (שחקן) – שחקן ישראלי ניצנים (פירושונים) אישים ששמם הפרטי הוא ניצן
קרן ברגר

קרן ברגר (נולדה ב-2 בספטמבר 1980) היא שחקנית ישראלית, זוכת פרס השחקנית הטובה ביותר בפסטיבל הקולנוע הבינלאומי באודסה בשנת 2011. נולדה בפתח תקווה לאב רופא שיניים ולאם המשמשת אוצרת במוזיאונים ברחבי העולם, בגיל עשר עברה המשפחה לתל אביב. ברגר למדה בבית הספר לביטוי בימתי "הדרך" ומשחק מול מצלמה אצל רות דייכס. בעלת תואר ראשון בתיאטרון ותולדות האמנות בפקולטה לאמנויות של אוניברסיטת תל אביב. דוברת עברית, אנגלית, צרפתית ואיטלקית שוטפת בנוסף לקצת רומנית ויידיש. בשנת 2003, בזמן לימודיה, השתתפה בסרט טלוויזיה של אורי ענבר, "שתיקת הצופרים". עם סיום הלימודים, בשנת 2005, החלה לשחק בתיאטרון "יידישפיל". בשנת 2006 שיחקה בטלנובלה "ילדות רעות" ב"ערוץ 24", שם גילמה את דמותה של בטי - זמרת וגיטריסטית לסבית המתמודדת עם שאלות של זהות מינית. בשנת 2007 שיחקה בסדרה "אולי הפעם" ב-Yes. באותה שנה שיחקה בעונה השנייה של הטלנובלה "האלופה" בערוץ הוט 3. בשנת 2012 השתתפה בסדרת הדרמה "קטמנדו" ושיחקה בתפקיד הראשי בסרט הקצר "העיוורת" של יואב לוסטיג שהתבסס על הסיפור הקצר העיוורת מאת יעקב שטיינברג. השתתפה גם בסדרות "יחפים" ו"אדמה". הופיעה במחזה "מחילה", בעיבוד לתיאטרון של הרומן "סיפור פשוט" ובעיבוד לתיאטרון של "פרידות", ושיחקה בתפקיד ראשי בסרטו של איתן פוקס, "בננות" משנת 2013. השתתפה בשני סרטי קולנוע עצמאיים שצולמו באותה עת: "אף פעם לא מאוחר מדי" של עדו פלוק (2012) ו"2 בלילה" של רועי ורנר וירון ברובינסקי (2012). בראיון אמרה על צילומים אלה, כי "היו חוויה מאוד אינטנסיבית, על סף הסכיזופרנית... סיימנו לצלם בתל אביב את 2 בלילה בארבע לפנות בוקר, וב-12 בצהריים באו לקחת אותי לחיפה לצילומים של אף פעם לא מאוחר מדי. לא ישנתי במשך שלושה שבועות, זאת הייתה חוויית אקסטרים". בשנת 2014 שיחקה בסרט הדרמה "מקום בגן עדן" בבימויו של יוסי מדמוני לצד מיכאל אלוני, רותם זיסמן-כהן, אלון אבוטבול ואחרים. ב-7 בינואר 2015 שידר ערוץ 1 את התוכנית "איסור ונגיעה" ובה הוצג הסרט "ההפך" בבימויו של עמיחי גרינברג המבוסס על הספר "ההפך" מאת יהושע גרינברג. סיפור על אהבה בין בחור ישיבה בגילומו של איתמר רוטשילד לבין נערה חולה בסרטן בגילומה של קרן ברגר. בשנת 2016 שיחקה בסרטו של ארז תדמור "ארץ פצועה" שזכה ב-3 פרסי אופיר. באותה שנה החלה לשחק בעונה השנייה של סדרת הנוער "כוכב הצפון" בערוץ דיסני למנויי Yes. ב-2017 שיחקה בסרטו של מתן יאיר, "פיגומים". בשנת 2020 שיחקה בעונה הראשונה של סדרת הדרמה "הטבח". בשנת 2023–2024 שיחקה בעונה השנייה של הסדרה. קרן ברגר, ברשת החברתית פייסבוק קרן ברגר, ברשת החברתית אינסטגרם קרן ברגר, במיזם "אישים" לתיעוד היצירה הישראלית קרן ברגר, במסד הנתונים הקולנועיים IMDb (באנגלית) קרן ברגר, באתר "אידיבי", מאגר הידע העברי לקולנוע ישראלי ועולמי קרן ברגר, באתר ספר הקולנוע הישראלי חגית גינזבורג, ברגר קווין: קרן ברגר מפחדת מחשיפה, באתר nrg‏, 26 בדצמבר 2011 שגיא בן נון, חד קרן: קרן ברגר עושה מה שבא לה, באתר nrg‏, 31 באוגוסט 2012 טלי קיים‏, קרן השקעות: ריאיון עם קרן ברגר על הסרט "ארץ פצועה", באתר וואלה, 11 בפברואר 2016 שגיא בן נון, חד קרן: קרן ברגר עושה מה שבא לה, באתר nrg, ‏1/9/2012 שגיא בן נון, חד קרן: קרן ברגר עושה מה שבא לה, באתר nrg‏, 31 באוגוסט 2012 גילי איזיקוביץ, אהבה מהססת, באתר הארץ, 7 בינואר 2015
סדנת תל אביב למדע, טכנולוגיה וביטחון

סדנת תל אביב למדע, טכנולוגיה וביטחון (ע"ש יובל נאמן) היא סדרה מתמשכת של כנסים וימי עיון המוקדשים לתחומים שונים של מדע, טכנולוגיה וביטחון - בהקשר הישראלי והמזרח תיכוני. הסדנה החלה את פעילותה בשנת 2002, והיא יוזמה של פרופסור יצחק בן ישראל, העומד בראש הסדנה מיום הקמתה. הסדנה מאורגנת על ידי בית הספר לממשל ומדיניות, התוכנית ללימודי ביטחון והמכון להיסטוריה ופילוסופיה של המדעים והרעיונות ע"ש כהן, הפועלים במסגרת אוניברסיטת תל אביב. סדנת ת"א למדע, טכנולוגיה וביטחון משמשת כבמה פומבית לליבון בעיות שונות הנוגעות לביטחון ישראל, לשילוב הטכנולוגיה בצבא ובחברה, והיא מעלה סוגיות ראשונות במעלה הקשורות בסדר היום הלאומי של מדינת ישראל. מסמכים שנכתבים בעקבות הכנסים משמשים את קובעי המדיניות ברמות השונות. חסות קבועה לסדנה מוענקת על ידי משרד הביטחון באמצעות מפא"ת, על ידי התעשייה האווירית ורפא"ל. בסדנה נוטלים חלק בכירים מהנהגת המדינה וצה"ל ומומחים בעלי שם מהתחום הציבורי, האקדמי, הביטחוני, הכלכלי והמדעי. בעקבות כנסים נבחרים יוצאים לאור פרסומים, ניירות עמדה ומונוגרפיות של הסדנה המפורסמים באתר הסדנה. ספר ראשון המרכז נושאים שונים שהועלו בסדנה יצא לאור בהוצאת מערכות, וכותרתו: מהאדם בקרב עד החלל החיצון. בספר כלולים מאמרים המבוססים על הרצאות שנישאו בסדנת תל אביב למדע טכנולוגיה וביטחון, בתקופה הראשונה לפעולתה. המאמרים שנבחרו מציגים את מגוון הנושאים שנדונו בסדנה, מגוון הנפרס על כל הספקטרום של החשיבה והעשייה הביטחונית: החל מהרמה הגבוהה ביותר של תורת הביטחון, עבור דרך טכנולוגיות ביטחוניות המיושמות במיזמים בתחום החלל החיצון וכלה בפיזיולוגיה של האדם בקרב. נבחנת השפעת הטכנולוגיה המודרנית על שדה הקרב ונידון מקומה במתארים של עימות בין מדינה לארגוני טרור, ומוצגת תרומתן הייחודית של התעשיות הביטחוניות לביטחון ישראל. אתר האינטרנט הרשמי של סדנת תל אביב למדע, טכנולוגיה וביטחון אתר בית הספר לממשל באוניברסיטת ת"א, בו ניתן להוריד את ניירות העמדה של סדנת ת"א, בפורמט PDF